text: [{"text_idx": "#000002", "text": "Eddie Skoller gj\u00f8rdist 79 a\u0301r"}, {"text_idx": "#000003", "text": "Danski to\u0301nleikarin og undirhaldarin Eddie Skoller doy\u00f0i i\u0301 gja\u0301r eftir longri sju\u0301kralegu."}, {"text_idx": "#000008", "text": "Longu sum barn droymdi hann um at gerast undirhaldari. Ta\u00f0 gj\u00f8rdist veruleiki, ta\u0301 hann si\u0301\u00f0st i\u0301 1960\u2019unum fo\u0301r at f\u00f8ra seg fram a\u0301 palli."}, {"text_idx": "#000009", "text": "Hann var serliga kendur fyri at syngja sangin \u201cWhat did you learn in school today\u201d, i\u00f0 hann tillaga\u00f0i til gj\u00f8gnum a\u0301rini. Upprunaliga sang Pete Seeger hendan sangin, sum var ein protestsangur mo\u0301ti amerikonsku stjo\u0301rnini, i\u00f0 sendi ungar mans i\u0301 kri\u0301ggj i\u0301 Vietnam."}, {"text_idx": "#000010", "text": "Yrkislei\u00f0in hja\u0301 Eddie Skoller gj\u00f8rdist dru\u0301gv, og fevndi seg til fleiri ti\u0301ggjua\u0301raskei\u00f0. Seinnu a\u0301rini hev\u00f0i hann millum anna\u00f0 veri\u00f0 a\u0301 turne\u0301 vi\u00f0 \u201cnostalgi-forestillinger\u201d og framf\u00f8rt fyri virkjum og a\u0301 kongressum."}, {"text_idx": "#000011", "text": "I\u0301 2020 gj\u00f8rdi hann eisini come-back i\u0301 serligari konsertu\u0301tga\u0301vu av sangleikinum \u201cJesus Christ Superstar\u201d. Eddie Skoller sp\u00e6ldi sja\u0301lvur vi\u00f0 i\u0301 framf\u00f8rsluni, ta\u0301 hon i\u0301 1972 var\u00f0 frumframf\u00f8rd i\u0301 Danmark."}, {"text_idx": "#000012", "text": "Undirhaldarin var eisini ein i\u0301\u00f0in tennissp\u00e6lari. I\u0301 fleiri a\u0301r sp\u00e6ldi hann saman vi\u00f0 to\u0301naskaldinum Bent Fabricius-Bjerre, sum doy\u00f0i i\u0301 2020."}, {"text_idx": "#000013", "text": "Privat hevur Eddie Skoller veri\u00f0 saman vi\u00f0 mongum kendum kvinnum, teirra millum sjo\u0301nleikaranum Lisbet Lundquist, sum hann var giftur vi\u00f0 fra\u0301 1983 til 1990."}]